open-index/open-wikipedia-markdown huggingface dataset:
Blåmannsisen

**Blåmannsisen** () on lakijäätikkö Nordlandin läänissä, Pohjois-Norjassa. Pinta-alaltaan 87 km² laajuinen jäätikkö on Norjan viidenneksi suurin, ja sijaitsee kahden kunnan, Fausken ja Sørfoldin, alueilla.

## Lähteet
Hardangerjøkulen

**Hardangerjøkulen** on lakijäätikkö Hordalandin läänissä, Vestlandetissa, Norjassa. Pinta-alaltaan 73 km² laajuinen jäätikkö on Norjan kuudenneksi suurin, ja sijaitsee kahden kunnan, Eidfjordn ja Ulvikin, alueilla. Sen korkeus on enimmillään 1&nbsp;876 metriä.

## Lähteet

## Aiheesta muualla
Myklebustbreen

**Myklebustbreen** on lakijäätikkö Sognin ja Fjordanen läänissä, Vestlandetissa, Norjassa. Pinta-alaltaan 57 km² laajuinen jäätikkö on Norjan seitsemänneksi suurin, ja sijaitsee kolmen kunnan, Gloppenn, Strynin ja Jølsterin, alueilla lähellä Jostedalsbreen-jäätikköä.

## Lähteet
Okstindbreen

**Okstindbreen** on lakijäätikkö Nordlandin läänissä, Pohjois-Norjassa. Pinta-alaltaan 46 km² laajuinen jäätikkö on Norjan kahdeksanneksi suurin, ja sijaitsee Hemnesin kunnan alueella.

## Lähteet
Lyhty (yhdistys)

**Helsingin lyhytaikaiskoti ja työpaja Lyhty ry** on vuonna 1993 perustettu yleishyödyllinen yhdistys, jonka päätavoitteena on toimia kehitysvammaisten ja heidän omaistensa hyvinvoinnin edistämiseksi. Lyhty ry tarjoaa aikuisille kehitysvammaisille asumis-  ja oppimispalveluja ja työ- ja päivätoimintaa. Lisäksi yhdistys järjestää kulttuuritapahtumia, koulutusta ja vapaa-ajan toimintaa. Lyhdyn eettisenä toimintaperiaatteena on toimia aktiivisesti yhteiskunnan kehittämiseksi ja hyvinvoinnin edistämiseksi.

Lyhdyn työpajoja ovat:

* Taide ja tekstiilityöpaja Luovilla, jossa on mahdollista ilmaista ja kehittää itseään käsityön, muotoilun ja erityistaiteen keinoin.

* Kulttuurityöpaja Valo, joka tarjoaa työpaikkoja esittävän taiteen parissa toimiville kehitysvammaiselle aikuiselle. Kultturityöpaja Valossa toimii mm. Pertti Kurikan nimipäivät, Kalle Salonen Jazzband sekä Radio Valon media-asema.

* Radiotyöpaja Valo, jonka ohjelmaa voi seurata osoitteessa www.radiovalo.fi. Radio Valo on tuottanut ohjelmasisältöjä mm. Radio Helsingille ja Basso Radiolle sekä Kotimaa24:n toimitukselle.
* Ulkotyöpaja Lato, jossa työskennellään monipuolisesti pihoilla, puutarhoissa ja metsässä vuodenaikojen mukaan rytmitetyissä tehtävissä.

* Kahvilatyöpaja, jossa työhön sisältyy kahvilapalvelun asiakaspalvelu- ja ruoanvalmistustehtäviä sekä kahvilapalvelun perustyötehtäviä.

* Erillistyöpaikat, joissa työtehtävät ja tukitoimet räätälöidään yksilöllisesti jokaiselle erikseen.
* Oppimisyksikkö Lamppu, jossa on mahdollisuus peruskoulussa hankittujen tietojen täydentämiseen ja arkielämän taitojen vahvistamiseen.

Lyhdyssä toimii myös valokuvaustyöpaja, joka on vuodesta 2001 tehnyt yhteistyötä valokuvaaja Pekka Elomaan kanssa. Työryhmän yhteisprojekteja ovat mm. *Oikealla planeetalla (2005)* *ja* *Hyvää päivää,* *herra Holbein? (2009–)**. Holbein* -sarjan innoittajana on ollut renessanssimaalari Hans Holbein nuoremman (1497–1543) muotokuvat. Mikkelin valokuvakeskus on julkaissut kyseistä sarjaa esittelevän kirjan sekä suomeksi että englanniksi. Projektin teoksia nähtiin Keravan taidemuseon näyttelyssä *Kuka painoin nappia Herra Holbein?* vuonna 2015 .

## Lähteet
Hypojodihapoke

**Hypojodihapoke** (HIO) on epäorgaaninen yhdiste ja yksi jodin happihapoista. Yhdistettä voidaan käyttää orgaanisen kemian synteeseissä. Hypojodihapokkeen suolat ovat hypojodiitteja ja ne ovat hieman hypojodihapoketta pysyvämpiä.

## Ominaisuudet ja valmistus
Hypojodihapoke on sellaisenaan pysymätön yhdiste ja tunnetaan vain vesiliuoksena. Se on erittäin heikko happo ja sen happovakion arvo on 2,3·10-11. Hypojodihapoke on voimakas hapetin. Hypojodihapoke on epästabiili ja disproportioituu helposti esimerkiksi valon vaikutuksesta jodiksi ja jodihapoksi.
:5 HIO → HIO3 + 2 I2 + 2 H2O

Hypojodihapoketta voidaan valmistaa jodin ja elohopeaoksidin vesisuspension välisellä reaktiolla. Sitä muodostuu myös eräiden jodiyhdisteiden kuten jodikloridin hydrolyysin tuotteena.
:2 I2 + HgO + H2O → 2 HIO + HgI2
:ICl + H2O → HIO + HCl

Hypojodihapoke reagoi alkeenien kanssa muodostaen jodialkoholeja. Sillä on myös antibakteerisia ominaisuuksia, mutta hypojodihapokkeen pysymättömyyden vuoksi sitä ei juurikaan käytetä tähän tarkoitukseen.

## Lähteet
Here for You

”**Here for You**” on slovenialaisduo Maraayan kappale, jolla se edusti Sloveniaa vuoden 2015 Eurovision laulukilpailussa. Kappale julkaistiin 17. maaliskuuta 2015 ja sen kesto on kolme minuuttia ja 24 sekuntia.

*Here for Youn* ovat säveltäneet duon jäsenet Aleš ja Marjetka Vovk ja sanoittaneet Aleš Vovk ja Charlie Mason. Maraaya esitti kappaleen Eurovision laulukilpailun toisessa semifinaalissa, sijoittui viidenneksi ja selviytyi finaaliin. Finaalissa duo sijoittui 27 osallistujasta 14:nneksi.

## Lähteet
Hour of the Wolf (kappale)

**Hour of the Wolf** () on Elnur Hüseynovin kappale, jolla hän edusti Azerbaidžania vuoden 2015 Eurovision laulukilpailussa Itävallan Wienissä. Kappale julkaistiin 2. huhtikuuta 2015 ja sen kesto on kaksi minuuttia ja 59 sekuntia.

Kappaleen ovat säveltäneet Nicolas Rebscher, Nicklas Lif sekä Lina Hansson ja sanoittaneet Rebscher, Lif, Hansson sekä Sandra Bjurman. Kaikki kappaleen tekijät ovat ruotsalaisia. *Hour of the Wolf* kilpaili Eurovision laulukilpailun toisessa semifinaalissa. Siellä se sijoittui kymmenenneksi ja selviytyi finaaliin. Finaalissa se sai 49 pistettä ja saavutti sijan 12.

Elnur Hüseynov edusti Azerbaidžania Eurovision laulukilpailussa myös vuonna 2008.

## Lähteet
HMS Vale (P155)

**HMS Vale** (runkonumero P155) oli Ruotsin laivaston Hugin-luokan partioalus.

## Valmistus

Alus tilattiin 15. toukokuuta 1975 Mandalista Westermoen Hydrofoil A/S:ltä. Se laskettiin vesille  30. lokakuuta 1978 ja liitettiin laivastoon 26. huhtikuuta 1979.

## Palvelus
Alus poistettiin palveluksesta 22. syyskuuta 1995 ja myytiin seuraavana vuonna.

## Lähteet

*
*

### Viitteet
Crime and Punishment

**Crime and Punishment** (; ) on vuonna 2002 ensi-iltansa saanut Menahem Golanin ohjaama, tuottama ja käsikirjoittama venäläis-puolalais-yhdysvaltalainen draamaelokuva, joka perustuu Fjodor Dostojevskin romaaniin *[[Rikos ja rangaistus]]* (1866). Elokuvan pääosissa ovat Crispin Glover, Vanessa Redgrave, John Hurt ja Margot Kidder. Dostojevskin romaanista poiketen *Crime and Punishment* sijoittuu nykyaikaan. Elokuva kertoo nuoresta opiskelijasta, jonka mieltä kalvaa hänen tekemänsä murha.

*Crime and Punishment* kuvattiin Moskovassa vuonna 1993. Elokuva sai ensi-iltansa vasta Moskovan elokuvajuhlilla 27. kesäkuuta vuonna 2002. Elokuvan Yhdysvaltain ensi-ilta oli 9. lokakuuta 2005. Metro-Goldwyn-Mayer vastasi elokuvan teatterilevityksestä Yhdysvalloissa. *Crime and Punishment* julkaistiin DVD:nä 12. huhtikuuta 2005. Elokuva voitti WorldFest-Houstonin elokuvajuhlilla parhaan independent-elokuvan Platinum-palkinnon vuonna 2007.

## Näyttelijät

## Lähteet

## Aiheesta muualla
* 
*
September (täsmennyssivu)

**September** (suom. *[[syyskuu]]*) voi tarkoittaa ainakin seuraavia:

* September eli Petra Marklund (s. 1984), ruotsalainen poplaulaja
* *[[September (vuoden 2004 albumi)|September]]*, edellä mainitun laulajan albumi vuodelta 2004
* *[[September (Stingin kappale)|September]]*, Stingin ja Zuccheron duettolaulu vuodelta 2020
* *[[Syyskuu (elokuva)|Syyskuu]]* (*September*), Woody Allenin elokuva vuodelta 1987.
Aila Lavaste

**Aila Mirjam Kaarina Lavaste**, o.s. **Huttunen**, (s. 24. huhtikuuta 1950 Tampere) on suomalainen ohjaaja ja dramaturgi, joka toimi työurallaan myös näyttelijänä ja teatterin johtajana.

## Henkilöhistoria ja ammattiura
Lavaste syntyi diplomi-insinööri Veikko Huttusen ja rautatievirkailija Kirsti Louhon perheeseen. Hänen ensimmäinen puolisonsa 1970–1985 oli teatteriohjaaja Kimmo Lavaste ja toinen vuodesta 1987 on järjestäjä Timo Ailio. Lavaste tuli ylioppilaaksi 1969 ja opiskeli Tampereen yliopistossa 1969–1973 ja Teatterikorkeakoulussa 1975–1979, teatteritutkinnon hän suoritti 1987. Lavaste oli Turun kaupunginteatterin vs. dramaturgi 1980–1981, Kokkolan kaupunginteatterin näyttelijä 1981–1982, Imatran teatterin ohjaaja-dramaturgi 1983–1984, Salon teatterin johtaja ja ohjaaja 1985–1987, Tampereen yliopiston näyttelijätyön assistentti 1987–1991 ja Vaasan kaupunginteatterin dramaturgi 1991–1995. Hän toimi Kajaanin kaupunginteatterin johtajana 1995–2000 ja Jyväskylän kaupunginteatterin johtajana 2001–2007, vapaa ohjaaja ja dramaturgi hän on ollut vuodesta 2007. Lavaste on opettanut useilla teatterialan kursseilla vuodesta 1978 lähtien. Hän on ollut mukana muun muassa valtion näyttämötaidetoimikunnassa, Suomen Teatteriohjaajien Liiton hallituksessa sekä Tampereen Teatterikesän johtoryhmässä. Lavaste sai Silmänkääntäjä-palkinnon 2004 ja Jyväskylän kaupungin Kiitos kulttuurista -tunnustuksen 2006. Valtion viisivuotinen taiteilija-apuraha hänelle myönnettiin 2009 ja taiteilijaeläke 2016. Vuonna 2018 Lavaste sai Pro Finlandia -mitalin.

## Teoksia
* *Harrastajateatteri ja teksti* (1985)
* *Teatteri on tässä: Jyväskylän kaupunginteatteri 1961–2001*, Hannele Ruotsalon kanssa (2001)
* *Vieraassa takissa* (2015)

## Lähteet
Harbardsbreen

**Harbardsbreen** on lakijäätikkö Sognin ja Fjordanen läänissä, Vestlandetssa, Norjassa. Pinta-alaltaan 36 km² laajuinen jäätikkö on Norjan kymmenenneksi suurin, ja sijaitsee Lusterin kunnan alueella, Breheimenin kansallispuistossa.

## Lähteet
Richairo Živković

**Richairo Juliano Živković** (, s. 5. syyskuuta 1996 Assen) on alankomaalainen jalkapalloilija, joka edustaa kiinalaisseura Changchun Yataita. Oikeajalkainen Živković on pelipaikaltaan hyökkääjä.

## Ura
### Seurajoukkueura
Živković aloitti uransa Eredivisien FC Groningenissa. Debyytti seuran ykkösjoukkueen paidassa tapahtui jo 16-vuotiaana, joulukuussa 2012 Heracles Almeloa vastaan. Avausmaali syntyi elokuussa 2013 NEC Nijmegenia vastaan. Živković pelasi Groningenissa 37 ottelua onnistuen maalinteossa 11 kertaa.

Heinäkuussa 2014 Živković siirtyi Eredivisien hallitsevaan mestariin AFC Ajaxiin, jonka paidassa hän debytoi joulukuussa 2014 FC Utrechtia vastaan. Avausmaali syntyi seuraavalla kierroksella SBV Excelsiorin verkkoon. Kaudella 2014–2015 Živković debytoi Ajaxin paidassa myös Mestarien liigassa ja Eurooppa-liigassa.

Živković pelasi Ajaxissa kaikkiaan seitsemän Eredivisien ottelua. Hän pelasi Ajaxin alle 21-vuotiaiden joukkueessa 40 toisen sarjatason ottelua, joissa teki 27 maalia. Lisäksi hän pelasi lainasopimuksilla Willem II.ssa 16 ja Utrechtissa 34 Eredivisien ottelua.

Živković siirtyi kesällä 2017 Jupiler Pro Leaguen KV Oostendeen, ja pelasi puolentoista kauden aikana pudotuspelit mukaan lukien 50 Belgian pääsarjaottelua, joissa teki 12 maalia. Hän siirtyi Changchun Yataihin helmikuussa 2019 ja pelasi tulokaskaudellaan Kiinan kakkosliigassa 25 ottelua, joissa teki 16 maalia. Kevätkauden 2020 hän oli lainalla Englannin Valioliigan Sheffield Unitedissa mutta pääsi vaihtopelaajana kentälle vain viidessä ottelussa.

### Maajoukkueura
Živković on edustanut Alankomaita alle 18-, 19-, 20- ja 21-vuotiaissa. Alle 19-vuotiaiden maajoukkueessa hän on pelasi vuosina 2013–2015 kymmenen ottelua tehden niissä viisi maalia. Alle 21-vuotiaissa hän teki yhdeksässä ottelussa neljä maalia vuosina 2016–2018.

## Muuta
Živkovićin sukunimi on peräisin hänen äidiltään, joka on kotoisin Serbiasta. Živkovićin isä, joka jätti perheen Richairon ollessa pieni, on puolestaan kotoisin Alankomaihin kuuluvalta Curaçaolta. Živković voi siis näin halutessaan edustaa maajoukkuetasolla Serbiaa, Alankomaita tai Curaçaoa.

## Lähteet
Saseka

**Saseka** oli Helsingissä sekä Helsingin maalaiskunnassa vuosina 1935–1961 toiminut tiili- ja kevytbetonitehdas, joka vuonna 1961 fuusioitiin Lohjan Kalkkitehdas Oy:öön. Sen jälkeen Saseka-nimi toimi Lohja-yhtiön yhtenä tavaramerkkinä ja tuoteryhmän nimenä. Lohjan toimitusjohtaja Petter Forsström oli omistanut Sasekan vuodesta 1937, ja Lohjan Kalkkitehtaan omistukseen se tuli 1943.

Saseka-nimi tulee sanoista *santa, sementti ja kalkki*. Saseka otti perustamisvaiheessa 1935 hoitoonsa Malmin rautatieaseman lähellä Pukinmäessä aloitettua kalkkihiekkatiilitehtaan toimintaa. Tehdas ja sen yhteydessä ollut hiekkakuoppa olivat tulleet Helsingin kaupungin omistukseen, ja Saseka vuokrasi ne käyttöönsä viideksi vuodeksi.

Petter Forsströmin tultua Sasekan omistajaksi tuotanto-ohjelmaan otettiin myös höyrykarkaistu Siporex-kevytbetoni. Valmistus aloitettiin Helsingin maalaiskuntaan tuolloin kuuluneessa Tapanilassa 1935, kunnes juuri ennen talvisotaa valmistui uusi tehdas Helsingin maalaiskunnan Vuosaareen, josta Saseka oli ostanut Vuosaaren kartanon suurine hiekkavaroineen. Sementti saatiin Lohjan Kalkkitehtaalta, joka osti Sasekan kaikki osakkeet 1943. Kalkki saatiin pääosin Sipoon kalkkitehtaalta.

Saseka fuusioitiin Lohjan Kalkkitehdas Oy:hyn 1961, minkä jälkeen sen nimen alla harjoitettiin tiili- ja kevytbetonituotannon ohella myös betoni- ja muovilattioiden valua ja rappausurakointia. Vuonna 1978 Sasekan Siporex-liiketoiminta siirtyi hallinnollisesti Lohjan Elementtitehtaat -tuoteryhmään. Vuodesta 1972 lähtien Siporexia valmistettiin myös Ikaalisiin perustetussa tehtaassa, ja Vuosaaressa sen tuotanto lopetettiin vuonna 1978. Kahi-tiilet siirrettiin Lohjan Rudus-tuoteryhmään, ja niitä valmistettiin 1960-luvun lopulta lähtien myös Salon Kiikalassa, Oulussa ja vuodesta 1975 Nurmijärven Rajamäellä.

Vuosina 1976–1984 Sasekan Vuosaaren tehtaalla valmistettiin Lohjan Solifer-asuntovaunuja.

Kallahden Hiekkajaalanpuistoon on jätetty Sasekan hiekkalaivojen purkamisessa käytettyjen nostureiden perustuksia muistoksi tehtaan toiminnasta.

## Kerhotalo Saseka

Saseka-talo on arkkitehti Pirkko Wesamaan suunnittelema, Sasekan Vuosaareen vuonna 1952 rakentama ruokalarakennus. *Kostholli 8* on vuodesta 1995 toiminut alueen kerhotalona Helsingin kaupungin omistuksessa. Alueen kiinteistö- ja asuntoyhtiöiden asukkaat kustantavat kerhotalon toiminnan yhtiövastikkeillaan.

## Lähteet

## Aiheesta muualla
Hakunilan kirkko

**Hakunilan kirkko** on Vantaan Hakunilassa sijaitseva kirkko, joka on osa Hakunilan seurakuntaa. Se suunniteltiin alun perin vuosina 1975–1976 seurakuntakeskukseksi. Teräsbetonirunkoisen, kalkkisementtitiilisen ja pohjamuodoltaan lähes pyöreän kirkon suunnitteli arkkitehti Pauli Halonen. Vuonna 1994 rakennuksessa tehtiin laajennus- ja korjaustöitä Halosen johdolla, ja piispa Eero Huovinen vihki sen samana vuonna kirkoksi.

Rakennuksen seinäpinnat ovat polveilevat, korkeat ikkunat sijaitsevat kapeissa seinän kohdissa. Kirkkosalin seinät on roiskerapattu, sisäkatto on tasainen ja verhottu alumiinisäleiköllä. Kirkon yhteydessä on kirkkoherranvirasto, erillinen pienempi kappeli, seurakuntasali ja kerho- ja toimistotiloja. Kirkkosalin kalusteet ovat siirreltäviä alttari mukaan lukien. Kirkon kokonaispinta-ala on 1&nbsp;321 neliötä ja siellä on istumapaikkoja yhteensä 280 hengelle.

Kirkon 12-äänikertaiset urut on valmistanut urkurakentamo Matti Erola vuonna 1987. Kirkkotekstiilit ovat taiteilija Raija Rastas-Vähäsarjan suunnittelemia, alttarin krusifiksin on tehnyt virolainen kuvanveistäjä Aleksander Litvinov, alttariseinän lasimaalaukset taiteilija Dolores Hoffman Tallinnasta.

## Toiminta
Kirkossa on monenlaista toimintaa koko vuoden ajan. Kirkossa pidetään esimerkiksi monenlaisia messuja, konfirmaatioita ja muita rippikouluun liittyviä tapahtumia sekä kirkon voi varata häitä, hautajaisia tai ristiäisiä varten. Kirkossa järjestetään myös iltapäiväkerhoja ja "Lepaani" eli Hakunilan kirkon nuorisoilta.

## Lähteet
Kielitieteellinen taistelu

**Kielitieteellinen taistelu** (engl. the linguistic wars) tarkoittaa pitkällistä akateemista kiistaa Yhdysvaltojen generatiivisessa kielitieteessä. Kiista alkoi erimielisyyksistä Noam Chomskyn ja hänen varhaisten oppilaidensa ja kollegoidensa välillä 1960- ja 1970-luvuilla. Lingvistit kuten Paul Postal, John Robert Ross, George Lakoff ja James McCawley ehdottivat vaihtoehdoksi generatiivista semantiikkaa, joka käytännössä käänsi Chomskyn teorian päälaelleen keskittymällä  kieliopin sijasta semantiikkaan Chomskyn syvärakenteen perustana. Chomsky ja muut generatiiviset kielitieteilijät väittivät, että merkitys syntyy käytettyjen sanojen taustalla olevasta järjestyksestä, kun taas generatiivisen semantiikan kannattajien mukaan sanojen merkitys määrää niiden järjestyksen.

Chomskyn teorian kritiikki keskittyi pääasiassa kahteen erilliseen seikkaan: ensinnäkin, syvärakenne (engl. deep structure) on generatiivisten semantikkojen mielestä hyödytön konsepti, joka pitäisi hylätä. Uuden liikkeen mukaan kielitieteellisen kuvauksen tulisi lisäksi pohjautua semantiikkaan eikä kielioppiin, kuten Chomskyn transformatiivisessa teoriassa. Chomskya seuraava koulukunta vastasi kritiikkiin ilmoittamalla, että syvärakenteen tietty taso määräytyy kielitieteellisen kuvauksen yksinkertaisuuden ja yleisyyden mukaan. Lisäksi heidän mukaansa oletus, että kielitieteellisen kuvauksen on perustuttuva semantiikkaan, olisi järjetön, koska se mitätöisi sukupolvien kielitieteellisen edistyksen.

Kielitieteellinen taistelu päättyi lopulta Chomskyn ja hänen seuraajiensa "voittoon". George Lakoffin mukaan syynä oli Chomskyn akateeminen vaikutusvalta. Lakoff kirjoitti tapauksesta: "Kun Chomsky alkoi kritisoida meitä vuonna 1967, minä olin 26-vuotias, Haj [Ross] ja Jim [McCawley] olivat 29 ja Paul [Postal] 30. Olimme häneen verrattuna lapsia, meillä ei ollut minkäänlaista auktoriteettia. Olimme lähteneet sotimaan yhtä historian merkittävimmistä kielitieteilijöistä, kaiken lisäksi yhdessä hänen lempiaiheistaan."  Sen sijaan Newmeyerin mukaan generatiivinen kielioppi hylättiin, koska se todettiin empiirisesti vääräksi. 

Generatiivisesta semantiikasta kehittyi myöhemmin vaihtoehtoinen kielitieteellinen malli, joka tunnetaan psykolingvistiikkana. Psykolingvistiikka tutkii kielen ymmärtämisen yhteyttä neurologisiin funktioihin. Generatiiviset semantikot olettavat, että kielen omaksumiselle on aivoissa oma erityinen alueensa, kun taas kognitiiviset kielitieteilijät kiistävät sen. Sen sijaan he väittävät, että kielen ymmärtämiseen tarvittava tiedonkäsittelytaito on vastaava kuin ei-kielellisiin tehtäviin tarvittavat taidot. Nykyään tieteenalasta käytetään yleisemmin nimeä neurolingvistiikka. 

## Kirja
Randy Allen Harris on kirjoittanut aiheesta kirjan *The Linguistics Wars* (). Kirja on julkaistu englanniksi 1993. Sitä ei ole suomennettu.

## Lähteet
Cape Canaveral AFS SLC-20

**Cape Canaveral Air Force Station Space Launch Complex 20** (**SLC-20**) on rakettien laukaisukompleksi Cape Canaveralin avaruustukikohdassa Floridassa. Kompleksia on käytetty vuosina 1960–2000 Titan I-, Titan III-, Starbird-, Red Tigress ja Super Loki -rakettien laukaisuihin.

## Historia
LC-20 -alustan rakentamisesta tehtiin sopimus rakennuttajan kanssa huhtikuussa 1956. Työt olivat käynnissä helmikuussa 1957, ja valmistuivat syyskuussa 1959. Alustalta tehtiin ensimmäinen Titan I -laukaisu heinäkuussa 1960 ja viimeinen seuraavan vuoden joulukuussa. Alusta muunneltiin Titan III-raketille soveltuvaksi, ja ensimmäinen IIIA-raketin laukaisu tapahtui syyskuussa 1964 ja viimeinen toukokuussa 1965. Alusta muunneltiin tämän jälkeen X-20 Dyna-Soar -ohjelmaan soveltuvaksi, mutta deaktivoitiin ohjelman peruuntumisen jälkeen huhtikuussa 1967.

LC-20 otettiin uudelleen käyttöön marraskuussa 1988, jolloin sitä alettiin modifioimaan Starbird-ohjelmaa varten. Vanhan alustan paikalle rakennettiin kaksi uutta, 20A ja 20B. Muunnostyöt valmistuivat seuraavan vuoden joulukuussa ja ensimmäinen Starbird-laukaisu tapahtui joulukuussa 1990. Kompleksilta laukaistiin elo-lokakuussa 1991 Strategic Defense Initiativen Red Tigress 1A ja 1B raketit, sekä saman organisaation Red Tigress II –sarjan raketit 2A ja 2B.

Alustan laukaisulaitteistot purettiin vuonna 1995 ja se deaktivoitiin seuraavana vuonna. Kompleksin puhdistustöiden jälkeen se palautettiin käyttöön vuonna 2000, jolloin kompleksilta laukaistiin kolme Super Loki -rakettia.

## Katso myös
*Luettelo Cape Canaveralin ja Merritt Islandin laukaisualustoista

## Lähteet
Amadou Diagne

**Amadou Diagne** on senegalilainen griotmuusikko. Hän on kotoisin griotsuvusta Dakarin ympäristöstä. Hän soitti vuosien ajan lyömäsoittimia l'Orchestre National du Senegalissa. Muutettuaan Englantiin hän on jatkanut uraansa laulaja-lauluntekijänä ja multi-instrumentalistina. Hänen tyylinsä perustuu vahvasti Länsi-Afrikan perinnemusiikin ja -rytmien varaan. Suurimman osan lauluistaan Diagne kirjoittaa ja esittää wolofin kielellä, mutta hän on käyttänyt myös ranskan ja englannin kieliä. Laulamisen ja rumpujensoiton lisäksi Diagne myös soittaa kitaraa ja koraa.

Saatuaan levytyssopimuksen World Music Networkilta Diagne julkaisi ensimmäisen sooloalbuminsa (*Introducing Amadou Diagne*) vuonna 2012. Se ylsi 16. sijalle Euroopan maailmanmusiikkilistoilla. Seuraava albumi *Yakar*, jonka tuotti Griselda Sanderson, julkaistiin Waulk Recordsin kautta toukokuussa 2013. Albumi muun muassa sai neljä tähteä *[[Songlines]]*-lehden arvostelussa. Diagne on esiintynyt Penzancen Golowan-festivaalilla. Hänen musiikkiaan on esitetty radiossa muun muassa Australiassa, Israelissa, Tanskassa ja Yhdysvalloissa sekä BBC Radio 3:n *[[Late Junction]]* -lähetyksessä.

Diagnen pääasiallisesti Isossa-Britanniassa toimivan yhtyeen nimi on Group Yakar.

## Lähteet
Sofia (Ruotsin prinsessa)

**Prinsessa Sofia, Värmlannin herttuatar** (alun perin **Sofia Kristina Hellqvist**, s. 6. joulukuuta 1984 Danderyd, Ruotsi) on Ruotsin prinssi Carl Philipin puoliso. Avioliiton myötä Sofia Hellqvististä tuli prinsessa Sofia ja Värmlannin herttuatar.

Hellqvist tuli tunnetuksi Ruotsissa glamourmallina sekä kilpailijana tosi-<nowiki/>tv -sarjassa *[[Paratiisihotelli]]* vuonna 2005. Hellqvist oli ammatiltaan joogaopettaja, joksi hän opiskeli New Yorkissa *Paratiisihotellin* jälkeen.

Hellqvist on seurustellut prinssi Carl Philipin kanssa vuodesta 2010 lähtien. Heidän suhteensa alkua voi kuvata vaikeaksi, koska kuningasparin oli ensin vaikea hyväksyä Sofiaa kuninkaalliseen perheeseen hänen taustastaan johtuen. He kuitenkin muuttivat yhteen vuonna 2011 ja kihlautuivat 27. kesäkuuta 2014.

## Avioliitto

Sofia ja Carl Philip avioituivat 13. kesäkuuta 2015 Tukholmassa, heidät vihittiin Tukholman kuninkaanlinnan kirkossa.

Prinsessa Sofian hääpuvun suunnitteli ruotsalainen muotisuunnittelija Ida Sjöstedt, puvussa on kolmea eri valkoisen sävyä. Leninki on silkkikreppiä, jonka päällä on italialaista silkkiorganzaa, olkaimettoman leningin yläosa ja pitkät hihat ovat pitsiä. Leningissä ja laahuksessa on couture-pitsistä tehtyjä käsin leikattuja ja ommeltuja applikaatioita. Huntu on morsiustylliä ja kirjailtu seitinohuella puuvillapitsillä. Prinsessa Sofian diadeemi on lahja kuninkaalta ja kuningattarelta. Prinssi Carl Philip oli pukeutunut tummansiniseen laivaston juhlaunivormuun, jonka malli on vuodelta 1878.

### Lapset
Prinssiparin esikoinen, Alexander Erik Hubertus Bertil, syntyi 19. huhtikuuta 2016 klo 18.25 Danderydin sairaalassa. Toinen lapsi, Gabriel Carl Walther, syntyi 31. elokuuta 2017 klo 11.24 samassa sairaalassa kuin isoveljensä prinssi Alexander.

## Lähteet

## Aiheesta muualla

* Prinsessa Sofia Ruotsin kuningashuoneen www-sivulla
Salyanin piirikunta (Nepal)

**Salyanin piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä runsas kolmesataa kilometriä Kathmandusta länteen. 

Salyanin piirikunta rajautuu idässä Roplan, etelässä Dang Deukhurin ja Banken lännessä Bardiyan ja Surkhetin sekä pohjoisessa Jajarkotin ja Rukumin piirikuntaan.    

Salyanin piirikunnassa asui vuonna 2011 yhteensä 242&nbsp;444 ihmistä (213&nbsp;500 as. vuonna 2001). Piirikunnan pinta-ala on  1&nbsp;462 neliökilometriä ja väestötiheys 166 as./km2. Hallinnollinen keskus on Salyan Khalanga (Salyan) eli piirikunnan Khalangan kyläkehityskomitean (7&nbsp;668 as., 2011) keskustaajama. Se sijaitsee linnuntietä noin 319 kilometriä Kathmandusta länteen. Toukokuussa 2014 piirikuntaan muodostettiin kyläkehityskomiteoiden alueita yhdistämällä sen ensimmäinen kaupunki, Sharada.

Piirikunta kertoo olevansa tunnettu hindutemppeleistään, joihin kuuluvat Shivan temppelit Chhayachhetrassa ja Laxmipurissa sekä Devi-temppelistä Khairabangin kylässä Hiwalchan kyläkehityskomitean alueella.

Piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 28,6&nbsp;% sisällytetään ylempään trooppiseen, 68,3&nbsp;% subtrooppiseen ja 3,0&nbsp;% lauhkeaan kasvillisuusvyöhykkeeseen. 


## Lähteet

## Aiheesta muualla
Cape Canaveral AFS LC-25

**Cape Canaveral Air Force Station Launch Complex 25** (**LC-25**) on rakettien laukaisukompleksi Cape Canaveralin avaruustukikohdassa Floridassa. Kompleksia käytettiin vuosina 1958–1979 Polaris, Poseidon ja Trident -ohjusten koelaukaisuihin.

## Historia
LC-25 -alustaa alettiin suunnitella elokuussa 1956, ja sen rakennussopimus tehtiin maaliskuussa 1957. Ensimmäinen alusta, 25A, valmistui joulukuussa 1957 ja toinen, 25B, seuraavan vuoden tammikuussa. Alusta 25B oli varustettu laivan liikkeitä mukailevalle laitteistolla, jota pyrittiin käyttämään sukellusveneen liikehdinnän simulointiin koelaukaisuissa. Alustat rakennettiin Yhdysvaltain laivaston Polaris-ohjelmaa varten, jonka laukaisut käynnistyivät huhtikuussa 1958. LC-25:ltä laukaistiin kaikkiaan 68 erityyppistä Polaris-ohjusta vuoteen 1965 mennessä. 25B-alustan laivasimulaatiot päättyivät lokakuussa 1961. Suurempien Poseidon-ohjuskokeita varten rakennettujen alustojen 25C ja 25D rakentaminen käynnistyi 1967. Alustaa 25C käytettiin elokuusta 1968 kesäkuuhun 1970 kaikkiaan 16 Poseidon-ohjuksen laukaisuun. Alustalta 25D tehtiin vain yksi Poseidon-laukaisu 17. syyskuuta 1969. Vanhemmat A ja B-alustat poistettiin käytöstä saman kuun aikana. 25C-alustan käyttö jatkui tammikuusta 1977 tammikuuhun 1979 kahdeksallatoista Trident-koelaukaisulla, joiden päätyttyä kompleksin laukaisualustat poistettiin lopullisesti käytöstä.
Alustojen LC-25 ja LC-29 maanalaisten rakenteiden päälle alettiin 2012 rakentamaan uutta Strategic Weapons System Ashore –asejärjestelmien testausaluetta. Rakennustöiden oli tarkoitus jatkua vuoteen 2015.

## Katso myös
*Luettelo Cape Canaveralin ja Merritt Islandin laukaisualustoista

## Lähteet
Rolpan piirikunta

**Rolpan piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä kolmisensataa kilometriä Kathmandusta länsiluoteeseen. 

Rolpan piirikunta rajautuu etelässä Dang Deukhurin, lännessä Salyanin, pohjoisessa Rukumin sekä idässä Baglungin ja Pyuthanin piirikuntaan.   

Rolpan piirikunnassa asui vuonna 2011 yhteensä 224&nbsp;506 ihmistä (210&nbsp;004 as. vuonna 2001). Piirikunnan pinta-ala on 1&nbsp;879 neliökilometriä ja väestötiheys 119 as./km2. Vuonna 2011 piirikunnassa ei ollut kaupunkeja. Hallinnollinen keskus on Liwang (kyläkehityskomitean alueella 10&nbsp;417 as., 2011), josta joulukuussa 2014 muodostettiin kaupunki.

Rolpa oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,395. Myös nepalilaisittain piirikunnan kehitys- ja elintaso on alhainen; eliniän odote on 52 vuotta ja keskimääräinen tulotaso vain 100 USD/ vuodessa. Kehityksen jarruna oli esimerkiksi Nepalin vuosien 1996–2006 sisällissota, joka rasitti piirikuntaa.

Piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 3,3&nbsp;% sisällytetään ylempään trooppiseen, 61,7&nbsp;% subtrooppiseen, 31,4&nbsp;% lauhkeaan ja 3,6&nbsp;% subalpiiniseen kasvillisuusvyöhykkeeseen. 

Liwang, Rolpa.jpg|Piirikeskus Liwang.
Liwang.JPG|Liwangin keskustaa.


## Lähteet

## Aiheesta muualla
EGS

**EGS** (s. 1974 Helsinki) on suomalainen graffiti- ja lasitaiteilija. Hän aloitti uransa Helsingissä 1980-luvulla, ja on sen jälkeen työskennellyt yli 40 maassa. Viime vuosina EGSin teoksia on ollut esillä museoissa ja gallerioissa, kuten Madridin nykytaidemessuilla, mutta enimmäkseen niihin voi törmätä eri puolilla maailmaa junissa, tunneleissa, katujen varsilla ja hylätyissä rakennuksissa. Kansallisgalleria on hankkinut kokoelmiinsa yhden EGSin teoksen, ja Kampin metroasemalle valmistui Helsingin taidemuseon tilaama teos kesäkuussa 2015. EGSin lasitaidetta kuuluu Vantaan taidemuseo Artsin kokoelmiin, ja hänellä oli oma näyttelynsä Suomen lasimuseossa keväällä 2020.

EGSin henkilöllisyys ei ole yleisesti tiedossa, eikä hänestä ole julkaistu tunnistettavaa kasvokuvaa. EGS on kertonut anonymiteetin syyksi kunnioituksen graffiti-alakulttuuria kohtaan.

EGS kertoo tehneensä ensimmäiset graffitikokeilunsa vuonna 1986 Helsingin Katajanokalla. Ne olivat hänen mukaansa vaatimattomia rävellyksiä ja ensimmäiset kunnon maalaukset hän teki muutamia vuosia myöhemmin. Ensimmäinen kotimaan ulkopuolelle toteutetut graffitit EGS teki Tukholmaan joulukuussa 1990. 

EGS on kiinnostunut graffitien visuaalisuudesta, mutta myös niitä verhonneesta salamyhkäisyydestä. Kiinnostavinta EGS:lle graffitin teossa on matkustaminen uusiin paikkoihin maalaamaan.  

## Lähteet

## Aiheesta muualla
* Virallinen sivusto
* Esittely ja kuvia graffiteista Spray Daily -sivustolla
* 
*
Jani Tolin

**Jani Tolin** (s. 1974 Helsinki) on suomalainen katu- ja graffititaiteilija sekä musiikkivideoiden ohjaaja. Hän aloitti uransa Helsingissä 1980-luvulla ja on sen jälkeen työskennellyt Euroopassa ja Yhdysvalloissa. Hänen kuvateoksiaan on ollut esillä esimerkiksi Kiasmassa ja kansainvälisissä yhteisnäyttelyissä muun muassa yhdessä EGSin kanssa.

Jani Tolin on kuvataiteilija Kimmo Tolinin poika.

## Valokuvia julkisista teoksista

Tiedosto:Muraali Perttu Häkkinen by Jani Tolin.jpg|*Perttu Häkkinen*, 2018, Helsinki.
Tiedosto:Muraali Vesa-Matti Loiri, Jani Tolin 2022 Helsinki.jpg|*Vesa-Matti Loiri*, Mikko Kuoppamäen alkuperäisteoksen mukaan, 2022, Helsinki.


## Lähteet
Rutalahti (lahti)

**Rutalahti** on Päijänteen pohjoisosan lahti, joka haarautuu Ristinselästä kaakkoon. Se sijaitsee pääosin Toivakassa ja Jyväskylän Korpilahdella, pieni osa kuuluu myös Joutsan Leivonmäkeen. Lahden pohjoisrannalla on Nisulan kylä, kaakkoispäässä Rutalahden kylä ja etelärannalla Päiväkunnan kylä. Lahteen laskee Rutajoki.

## Lähteet
HMS Vidar (P156)

**HMS Vidar** (runkonumero P156) oli Ruotsin laivaston Hugin-luokan partioalus.

## Valmistus

Alus tilattiin 15. toukokuuta 1975 Mandalista Westermoen Hydrofoil A/S:ltä. Se laskettiin vesille  6. maaliskuuta 1979 ja liitettiin laivastoon viisi kuukautta myöhemmin 10. elokuuta.

## Palvelus
Alus poistettiin palveluksesta 22. syyskuuta 1995.

## Lähteet

*
*

### Viitteet
Pyuthanin piirikunta

**Pyuthanin piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä. 

Pyuthanin piirikunta rajautuu lännessä Dang Deukhurin ja Roplan, pohjoisessa Baglungin, idässä Gulmin ja Arghakhanchin piirikuntaan. 

Pyuthanin piirikunnassa asui vuonna 2011 yhteensä 228&nbsp;102 ihmistä (212&nbsp;484 as. vuonna 2001). Piirikunnan pinta-ala on 1&nbsp;309 neliökilometriä ja väestötiheys 174 as./km2. Hallinnollinen keskus on Pythan Khalanga (5&nbsp;860 as., 2011), joka on yksi piirikunnan kyläkehityskomiteoista. Vuonna 2011 piirikunnassa ei ollut yhtään kaupunkia. Piirikunnan keskustaajama sijaitsee linnuntietä runsas 240 kilometriä Nepalin pääkaupunki Kathmandusta länteen. Toukokuussa 2014 piirikuntaan muodostettiin sen ensimmäinen kaupunki, Pyuthan.

Luonnonmaantieteellisesti piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 36,1&nbsp;% voidaan luokitella ylempään trooppiseen, 53,3&nbsp;% subtrooppiseen, 9,7&nbsp;% lauhkeaan ja 0,8&nbsp;% subalpiiniseen kasvillisuusvyöhykkeeseen. 

Raspurkot vdc.jpg|Näkymä piirikunnasta, Raspukotin kyläkehityskomitean alueelta.


## Lähteet

## Aiheesta muualla

*About us (piirikunnan kotisivut)  (ddcpyuthan.gov.np)
Rukumin piirikunta

**Rukumin piirikunta** () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä.

Rukumin piirikunta rajautuu etelässä Rolpan ja Salyanin, lännessä Jajarkotin, pohjoisessa Dolpan sekä idässä Myagdin ja Baglungin piirikuntaan.   

Rukumin piirikunnassa asui vuonna 2011 yhteensä 208&nbsp;567 ihmistä (188&nbsp;438 as. vuonna 2001). Piirikunnan pinta-ala on 2&nbsp;877 neliökilometriä ja väestötiheys 72 as./km2. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean keskustaajama Musikot Khalanga (Khalanga eli JumliKhalanga; 13&nbsp;203 as. 2011). Taajamalla on runsaan 500 metrin kiitotiellä varustettu pienlentokenttä. Joulukuussa 2014 muodostettiin piirikuntaan sen ensimmäinen kaupunki, joka sain nimen Musikot.

Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 2,9&nbsp;% voidaan luokitella ylempään trooppiseen, 26,0&nbsp;% subtrooppiseen, 32,6&nbsp;% lauhkeaan, 23,0&nbsp;% subalpiiniseen, 14,9&nbsp;% alpiiniseen ja 0,7&nbsp;% ylempään vuoristovyöhykkeeseen (nival zone) kuuluvaksi. 

Mt Sisne, Rukum.JPG|Rukumin piirikunnan korkein vuori on Mt. Sisne (runsas 5800 m).
Shalakadhai vdc.jpg|Vuoristokylä.
Deurali Cave.jpg|Luolan tippukiviä.


## Lähteet

## Aiheesta muualla
HMS Kaparen (P159)

**HMS Kaparen** (runkonumero P159) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.

## Valmistus

Alus tilattiin Bergenistä Bergens Mekaniske Verkstederiltä. Se laskettiin vesille  8. elokuuta 1979 ja liitettiin laivastoon 7. elokuuta 1980.

## Palvelus
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2&nbsp;310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.

Alus myytiin kesäkuussa 2008 RCI Group Limitedille.

## Lähteet
*
*

### Viitteet
Leif Leifland

**Leif Leifland** (30. joulukuuta 1925 Tukholma, Ruotsi – 3. huhtikuuta 2015 Tukholma, Ruotsi) oli ruotsalainen diplomaatti. Hän oli Ruotsin ulkoministeriön kabinettisihteeri ja suurlähettiläs ja Ruotsin ulkopolitiikan keskeisiä henkilöitä.

Leiflandin uran vaikeimpia vaiheita oli, kun neuvostoliittolainen sukellusvene tuli 1981 Ruotsin aluevesille. Hänellä oli myös tärkeä asema Ruotsin ja Suomen suhteissa. Hänet nimitettiin Lontooseen suurlähettilääksi vuoden 1982 vaalien jälkeen, ja 1991 hän jäi eläkkeelle.

## Teokset
* *Frostens år* (muistelmia Washingtonin suurlähetystökaudelta)
* *Svartlistningen av Axel Wenner-Gren* (kiistellyn teollisuusjohtajan elämäkerta)
* *General Böhmes val*, 1992 (saksalaisten rauhantunnusteluista toisen maailmansodan lopulla)

## Lähteet
Lubomirski

**Lubomirski** on puolalainen aatelissuku, jonka jäseniä on asunut myös
Itävallassa ja Venäjällä.
Elossa olevat sukuhaarat polveutuvat Stanisław Lubomirskistä (1583-1649), joka voitti
useita Turkkia vastaan käytjä taisteluja. Hänen ansiostaan suku sai
vuonna 1647 saksalaisen valtakunnanruhtinaan arvon.
Hänen pojastaan Jerzy Sebasyan Lubomirskista tuli puolalainen suurmarsalkka.

## Suvun tunnettuja jäseniä

### Aikajärjestyksessä

* Stanisław Lubomirski (1583–1649), sotapäällikkö, Rutenian voivodi
* Jerzy Sebastyan Lubomirski (1616–1667), sotamarsalkka
* Hieronim Augustyn Lubomirski (k. 1706), kruununsuursotapäällikkö
* Stanisław Lubomirski (kirjailija) (1640–1702), suurmarsalkka, kirjailija, teologi, historioitsija ja runoilija
* Józef Lubomirski (1839–1895), ruhtinas ja kirjailija
* Stefan Lubomirski (1862–1941), prinssi ja urheiluvaikuttaja, Puolan olympiakomitean ensimmäinen puheenjohtaja
* Kazimierz Lubomirski (1869–1930), prinssi, diplomaatti ja urheiluvaikuttaja

### Aakkosjärjestyksessä

* Hieronim Augustyn Lubomirski (k. 1706), kruununsuursotapäällikkö
* Jerzy Sebastyan Lubomirski (1616–1667), sotamarsalkka
* Józef Lubomirski (1839–1895), ruhtinas ja kirjailija
* Kazimierz Lubomirski (1869–1930), prinssi, diplomaatti ja urheiluvaikuttaja
* Stanisław Lubomirski (1583–1649), sotapäällikkö, Rutenian voivodi
* Stanisław Lubomirski (kirjailija) (1640–1702), suurmarsalkka, kirjailija, teologi, historioitsija ja runoilija
* Stefan Lubomirski (1862–1941), prinssi ja urheiluvaikuttaja, Puolan olympiakomitean ensimmäinen puheenjohtaja

## Lähteet

*
Parrotiat

**Parrotiat** (*Parrotia*) on taikapähkinäkasvien (Hamamelidaceae) heimoon kuuluva puuvartisten kasvien suku.

## Tuntomerkit
Parrotiat ovat jopa 30 metriä korkeiksi kasvavia kesävihantia puita, joiden haaroissa on yksi esilehti (profylli). Nuoret oksat ovat karvaisia ja kaljuuntuvat iän myötä. Lehdet sijaitsevat vuoroittaisesti, ja niissä on pian karisevat korvakkeet, jotka jättävät jälkeensä pieniä arpia. Lehtilapa on molemmilta puoliltaan tähtikarvainen, leveän vastapuikea tai soikeamainen, kalvomainen ja kärjestään tavallisesti hammaslaitainen. Lehdet ovat sulkasuonisia, ja sivusuonet yltävät lehden laitaan asti. Samassa kasvissa on sekä kaksineuvoisia että hedekukkia. Kukinto on mykerömäinen tähkä ja sijaitsee lehtihangassa tai oksan päässä; kukinnossa on 3–7 kukkaa. Kukan tukilehdet ovat kookkaita, väriltään ruskeita. Ennen lehtien puhkeamista avautuvat kukat ovat kaksineuvoisia tai niissä on vain heteitä. Verholehtiä on tavallisesti seitsemän tai kahdeksan, joskus jopa kymmenen, ja ne ovat muodoltaan epäsäännöllisiä, sijaitsevat kierteisesti, ovat tyvestään kasvaneet yhteen ja ovat pysyviä. Terälehdet puuttuvat. Heteitä on tavallisesti 10–15, joskus vähemmän. Ponnet ovat pitkänomaisia ja kummassakin teekassa (puoliskossa) on kaksi pölylokeroa. Teekat avautuvat pitkittäisraoilla. Sikiäin on puoleksi kehänalainen, ja kussakin sen lokerossa on yksi siemenaihe. Vartalot ovat pitkiä ja luotit johteisia. Hedelmänä on kota; kodat sijaitsevat kierteisesti yhteisessä perässä ja ovat muodoltaan pitkänomaisen pallomaisia, puutuvia ja tiheän tähtikarvoituksen peittämiä. Siemenet ovat soikeahkoja.

## Luokittelu
Parrotioiden suvussa on vain kaksi lajia: persianparrotia eli parrotia (*Parrotia persica*) ja *[[Parrotia subaequalis]]*.

## Levinneisyys
Lajeista *Parrotia persica* kasvaa Iranissa ja *Parrotia subaequalis* Kiinassa.

## Lähteet

## Aiheesta muualla
* Suomen Lajitietokeskus: Parrotiat – ''Parrotia''
Ukk’ram – Salaperäinen alus

**Ukk’ram – Salaperäinen alus** on Alvar Gullichsenin ja Klaus Nyqvistin teos vuodelta 2015 Porin Noormarkussa. Sen on tilannut Markku-liitto. Veistoksen on valmistanut Henrik Helpiö. Ukk’ram on valmistettu teräksestä ja sen alustana on pisaran muotoinen nurmikumpu, jossa sijaitsevat perustukset eli lappeelleen sijoitetut teräsbetonipaalut. Veistos paljastettiin Markun päivänä 25.4.2015.

Alvar Gullichsen on kertonut teoksen idean syntyneen Suomenlinnan telakan kelluvista rautaporteista. Tarina salaperäisestä aluksesta syntyi yhdessä Markkujen kanssa, ja teoksen tavoitteena on herättää pohtimaan ihmiskunnan tilaa sekä ihmisen ja luonnon välistä suhdetta ja vastuutamme tulevaisuudesta.

## Lähteet

## Aiheesta muualla
*Markku-liiton tiedote .
Jason Flemyng

**Jason Flemyng** (s. 25. syyskuuta 1966 Lontoo, Iso-Britannia) on englantilainen näyttelijä, joka on tunnettu muun muassa rooleistaan elokuvissa *[[Puuta, heinää ja muutama vesiperä]]* (1998), *[[Snatch – hävyttömät]]* (2000), *[[Herrasmiesliiga (elokuva)|Herrasmiesliiga]]* (2003) ja *[[Benjamin Buttonin uskomaton elämä]]* (2008).

Flemyng opiskeli London Academy of Music and Dramatic Art -koulussa ja on Royal Shakespeare Companyn jäsen.

## Valikoitu filmografia
### Elokuva

### Televisio

## Lähteet

## Aiheesta muualla
*
*
Taikasanat

**Taikasanat** on marraskuussa 2007 ilmestynyt Yön single, jonka nimikappale on aikaisemmin samana vuonna julkaistulta albumilta *[[Valtakunta (Yön albumi)|Valtakunta]]*. Singlen toinen kappale *Viaton* ei ole mukana albumilla.

Single nousi Suomen viralliselle listalle viikon ajaksi sijalle 2.

## Kappaleet
#
#

## Muusikot
;Yö
*Olli Lindholm – laulu
*Daffy Terävä – kitara, syntetisaattori 
*Jukka Lewis – basso
*Ari Toikka – rummut
*Mikko Kangasjärvi – kosketinsoittimet
;Vierailijat
*Jari Latomaa – kosketinsoittimet, lyömäsoittimet, taustalaulu
*Antti Mäkinen – lyömäsoittimet (1)
*Jani Viitanen – kosketinsoittimet (2)
*Anne Korhonen – alttoviulu (1)
*Nina Kulhia – viulu (1)
*Taavi Nachitgall – alttoviulu (1)
*Liina Nuora-Loijas – viulu (1)
*Henrik Perelló – viulu (1)
*István Szalay – viulu (1)

## Lähteet
*Yö: Taikasanat Finnmusic.

### Viitteet
Loisto (kappale)

**Loisto** on toukokuussa 2009 ilmestynyt Yön single, jonka nimikappale on myöhemmin syyskuussa julkaistulta samannimiseltä albumilta. Singlen toinen kappale *Raitilla* ei ole mukana albumilla.

Single nousi Suomen viralliselle listalle neljän viikon ajaksi ja oli korkeimmillaan toisena. Sitä myytiin lähes 6 400 kappaletta eli kultalevyyn oikeuttava määrä.

## Muusikot
;Yö
*Olli Lindholm – laulu
*Daffy Terävä – kitara, syntetisaattori 
*Jukka Lewis – basso
*Ari Toikka – rummut
*Mikko Kangasjärvi – kosketinsoittimet
;Vierailijat
*Jari Latomaa – kosketinsoittimet, lyömäsoittimet, taustalaulu
*Tommi Kolunen – trumpetti
*Eeva Kontu – huilu
*Hanna Heinonen – viulu (1)
*Anu Rasimus – viulu (1)
*Katajanmarjat – kuoro (1)
*Päivi Lepistö – taustalaulu (1)
*Hanna Syrjä – taustalaulu (1)
*Päivi Virkkunen – taustalaulu (1)

## Kappaleet
#
#

## Lähteet
*Yö: Loisto Finnmusic.

### Viitteet
Eirik

**Eirik** on miehen etunimi, Erik-nimen norjalainen muoto.  Nimet Erik ja Eirik ovat peräisin muinais­skandinaavisesta nimestä *Eirikr*, joka merkitsee *aina hallitsevaa*.

Suomessa nimi Eirik on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 197 henkilölle. Eirikin nimipäivä on suomen­ruotsalaisen kalenterin mukaan 18. toukokuuta, joka on myös Erikin, ja suomen­kielisessäkin kalenterissa samaa alkuperää olevien nimien kuten Eerikin ja Erkin nimipäivä.

## Tunnettuja Eirikejä

* Eirik Arnkil (1916–2011), suomalainen metsänhoitaja, metsäneuvos ja Metsähallituksen ylijohtaja
* Eirik Sverdrup Augdal (s. 1995), norjalainen maastohiihtäjä 
* Eirik Bakke (s. 1977), norjalainen jalkapalloilija 
* Eirik Brandsdal (s. 1986), norjalainen maastohiihtäjä 
* Eirik Cronstedt (1911–2004), suomalainen vapaaherra, vaatturi ja talousneuvos
* Eirik Glambek Bøe (s. 1975), norjalainen muusikko 
* Eirik Hestad (s. 1995), norjalainen jalkapalloilija
* Eirik Hornborg (1879–1965), suomalainen historioitsija ja RKP:n kansanedustaja 
* Eirik Horneland (s. 1975), norjalainen jalkapalloilija ja valmentaja
* Eirik Hundvin, *Pytten* (s. 1960), norjalainen musiikkituottaja ja miksaaja
* Eirik Ivarsson (n. 1130–1213), norjalainen Nidarosin arkkipiispa
* Eirik Kristoffersen (s. 1969), norjalainen kenraali
* Eirik Kvalfoss (s. 1959), norjalainen ampumahiihtäjä ja olympiavoittaja
* Eirik Langedal Breivik (s. 1998), norjalainen suunnistaja
* Eirik Salsten (s. 1994), norjalainen jääkiekkoilija
* Eirik Verås Larsen (s. 1976), norjalainen ratameloja ja olympiavoittaja

## Lähteet
Desfluraani

**Desfluraani** on fluorattuihin eettereihin kuuluva orgaaninen yhdiste. Yhdistettä käytetään lääketieteessä nopeasti vaikuttavana nukutusaineena.

## Ominaisuudet ja käyttö
Huoneenlämpötilassa desfluraani on väritöntä pistävänhajuista kaasua. Yhdiste ei käytännöllisesti katsoen liukene veteen, eikä siten myöskään vereen. Yhdiste on stabiili valon, happojen ja emästen vaikutusta vastaan, toisin kuin esimerkiksi halotaani, isofluraani tai sevofluraani. Desfluraani on kiraalinen ja siten optisesti aktiivinen yhdiste, mutta anestesiakäyttöön käytetään sen raseemista seosta. Sen R-isomeeri kääntää tasopolarisoitua valoa myötäpäivään eli (+)-suuntaan ja S-isomeeri kääntää valoa (-)-suuntaan. Hyvin läheisesti rakenteeltaan desfluraania muistuttavalla isofluraanilla enantiomeerien valon kiertosuunnat ovat päinvastoin.

Desfluraanin matalan verikaasujakaantumisvakion vuoksi se on nopeavaikutteinen nukutusaine. Sen aiheuttamasta anestesiasta herääminen on myös nopeaa, noin kaksi kertaa nopeampaa isofluraaniin verrattuna. Se ei käytännöllisesti katsoen metaboloidu ihmiselimistössä eikä sen vuoksi ole myrkyllinen. Yhdisteen matalan kiehumispisteen vuoksi nukutukseen on käytettävä erikoislaitteistoja. Desfluraanin voimakkaan pistävän hajun vuoksi sitä annetaan yleensä seoksena hapen tai hapen ja typpioksiduulin seoksen kanssa tai käytetään vain nukutuksen ylläpitämiseen. Yhdiste voi aiheuttaa myös hengitysteiden ärtymistä ja yskimistä. Suurina pitoisuuksina yhdiste voi aiheuttaa verenpaineen nousua. Yhdysvalloissa desfluraani tuli nukutuskäyttöön vuonna 1992. Desfluraanin on arvioitu vauhdittavan ilmastonmuutosta, mistä syystä Britannia pyrkii luopumaan sen käytöstä nopeasti.

## Stereokemia
Lääkkeenä käytetty desfluraani on seuraavien enatiomeerien rasemaatti:

## Valmistus
Desfluraania syntetisoidaan isofluraanista halogeeninvaihtoreaktiolla. Reagenssina käytetään booritrifluoridia tai vetyfluoridin ja antimonipentafluoridin seosta aktiivihiilen kanssa. Reaktiossa isofluraanin klooriatomi vaihdetaan fluoriatomiksi.

## Lähteet

## Aiheesta muualla
*
Kiitos ja kunnia

**Kiitos ja kunnia** on syyskuussa 2009 ilmestynyt Yön single, jonka nimikappale on samassa kuussa julkaistulta albumilta *[[Loisto (albumi)|Loisto]]*. Se nousi Suomen viralliselle listalle neljän viikon ajaksi ja oli toisella viikollaan listaykkösenä. *Kiitos ja kunnia* valittiin myöhemmin Iskelmä Gaalassa Vuoden iskelmäksi. Singlen toinen kappale *Elämässä eksyneet* ei ole mukana albumilla.

## Muusikot
;Yö
*Olli Lindholm – laulu
*Daffy Terävä – kitara
*Jukka Lewis – basso
*Ari Toikka – rummut
*Mikko Kangasjärvi – kosketinsoittimet
;Vierailijat
*Jari Latomaa – kosketinsoittimet, lyömäsoittimet, taustalaulu
*Masa Orpana – saksofoni (1)

## Kappaleet
#
#

## Lähteet
*Yö: Kiitos ja kunnia Finnmusic.

### Viitteet
Nopola News

**Nopola News** on Kyyjärvellä toimiva 13. toukokuuta 2005 avattu verkkosivusto, jolla julkaistaan tavalla tai toisella kuntaan liittyviä tekstejä ja tiedotteita. Sen ainoa palkattu työntekijä oli Veikko Huumarkangas (vuoteen 2023), muuten tekstejä tekevät vapaaehtoiset ja kertaluontoisesti palkatut henkilöt. Sivuston rahoitus tuli aiemmin EU:lta, sittemmin yritykset ovat alkaneet rahoittaa sitä, ja julkaisijaksi perustettiin yhdistys Kyyjärven Mediamyllärit ry.

Alkuun hankkeen nimi oli "Tiedon tuottaminen internetiin ja internet-ketjujen organisointi" ja kirjoitukset käsittelivät kylän tapahtumia. Sitten mukaan tulivat kunta, seurakunta, urheiluseurat ja kyläyhdistykset, ja nimeksi tuli Nopola News. Kunnan asukasluku on 1&nbsp;300, mutta latauksia on kuukausittain jopa 250&nbsp;000, ja käyttäjiä on ympäri Suomen. Nopola Newsilla on myös ollut nettiradio vuodesta 2006 ja suoria nettitv-lähetyksiä vuodesta 2008.

Jyväskylän yliopiston tutkija Turo Uskali on tutkinut Nopola Newsia, ja hän nimittää sitä kansalaisjournalismiksi.

Nopola News on saanut useita palkintoja, muun muassa vuonna 2005 Innosuomi-kunniamaininnan ja vuonna 2014 oikeusministeriön demokratiapalkinnon. Se on saanut myös EU:n European e-Inclusion 2008 Awards -kilpailun maantieteellisen kategorian voiton ja Suomen kuntamarkkinoinnin 2010 SM-kisan Vuoden markkinointituote -tittelin.

## Lähteet

## Aiheesta muualla
* Nopola News
* Nopola Newsin nettiradio 
* Hankkeen loppuraportti ja jatkosuunnittelu
Plunklock

**Plunklock** on japanilainen *[[visual kei]]* -yhtye joka on perustettu marraskuussa vuonna 2010, neljän nuoren muusikon toimesta.
Heidän alkuperäinen suunnitelmansa oli työstää todella rajoitettua musiikkia. Suunnitelmaan tuli kuitenkin muutos kun Halo (vokalisti) ja Haruka (basisti) liittyivät bändiin. He kaikki halusivat tehdä jotain erilaista aiempiin bändeihin verrattuna. Tyypillistä heidän musiikilleen on se että siinä on raskaat riffit ja vahvat lauluosuudet.
                
## Aiheesta muualla
* http://www.jpopasia.com/group/plunklock/ 
* https://www.jame-world.com/en/article/112586-interview-with-plunklock.html
Ki Hong Lee

**Ki Hong Lee** (s. 30. syyskuuta 1986) on korealaissyntyinen näyttelijä. Hän on näytellyt muun muassa elokuvassa *[[Labyrintti (vuoden 2014 elokuva)|Labyrintti]]*.

Lee syntyi Soulissa, Etelä-Koreassa. Hän oli kuusivuotias, kun perhe muutti Uuteen-Seelantiin, jossa hän oppi puhumaan englantia. Kaksi vuotta myöhemmin, kun Leen oli kahdeksanvuotias, perhe muutti Los Angelesiin. Lee opiskeli opettajaksi Kalifornian yliopistossa Berkeleyssä. Näyttelemiseen hän alkoi perehtyä vakavammin viimeisenä yliopistovuotenaan. Yliopiston jälkeen hän työskenteli vanhempiensa ravintolassa.

## Filmografia
### Elokuvat

### Lyhytelokuvat

### Televisio

### Teatteri

## Aiheesta muualla

*